Deiziadur muzulman - Wikipedia

# Deiziadur muzulman

### Diwar Wikipedia, an holloueziadur digor

Tamm eus un heuliad pennadoù a-zivout Islam Istor Islam
Kredennoù ha kustumoù
Unander Douee Disklaeriadenn a feiz Pedenn • Yun Karitez • Pirc'hirinded
Pennoù Bras
Mohamet Abu Bakr • Ali Tiegezh Mohamet Kompagnuned Mohamet Profeded Islam
Testennoù ha lezennoù
Koran • Sunnah • Hadith Barnadurezh • Douenoniezh Buhezioù Mohamet Charia
Skourrioù Islam
Sunni • Chiit • C'harijit Sufiegezh
Kevredigezh

Studioù islamek • Istor
Predouriezh • Skiant
Arz • Savouriezh • Kêrioù
Deizlevr • Gouelloù
Maouezed • … er C'horan
pennoù • Politikerezh •
Islamiezh • Frankizouriezh
Salafiezh

An deiziadur muzulman, pe deiziadur islamek, eo an doare da rannañ an amzer a zo implijet er broioù muzulman. Ur gwir deiziadur loarel eo, rannet e 12 miz loar pe 12 loariad. En deiziadur-se n’eus ket 365,2425 devezh en ur bloavezh, met nebeutoc’h, dre ma ne bad al loariadoù nemet 28 devezh pe war-dro. Abretoc’h-abretañ e krog pep bloavezh eta, e-keñver an heol : war-dro 11 devezh abretoc’h bep bloaz. Ur miz, forzh pehini e vefe, en em gav en-dro d’an hevelep koulz-amzer bep 33 bloaz.

Deroù an deiziadur muzulman eo an Hijra, pa’z eas Muhammad hag e heulierien eus Mekka da Vedina er bloavezh 622 goude J.K.

Er bloavezh 638, ar c’halif Omar (592-644) a zivizas unvaniñ an deiziadurioù a oa en implij en amzer-hont e-touez ar pobloù muzulman. Divizout a reas e vefe niverennet ar bloavezhioù adalek an Hijra, a oa c’hoarvezet d’ar 16 a viz Gouere 622 goude J.K. Deiz kentañ miz kentañ ar bloavezh kentañ eo an deiz-se (1 MuHarram 1 AH). An deiziadur muzulman a reer anezhañ ivez deiziadur an Hijra, diwar anv tec’hadenn Muhammad eus Mekka. An deiziadoù, en deiziadur-se, a skriver alies gant ar berradur AH, a dalvez Anno Hegirae, da lavarout eo, e latin, "e bloavezh an Hijra".

Emaomp bremañ (2007) er bloavezh 1427 AH.

## [kemmañ] Anvioù ar mizioù en deiziadur muzulman

(en arabeg emañ an anvioù-se p'eo an arabeg yezh sakr an Islam)

1. Muharram ul Haram (krennet e Muharram) محرّم
2. Safar صفر
3. Rabi-ul-Awwal رابي
4. Rab-ul-Akhir (pe Raby` al-THaany) رابي الثااني
5. Jamadi-ul-Awwal جومادا
6. Jamadi-ul-Akhir (pe Jumaada al-THaany) جمادي الثاني
7. Rajab رجب
8. Sha'aban شا
9. Ramadhan رمضان
10. Shawwal شوّال
11. Dhul Qadah (pe Thw al-Qi`dah) دل كاداه
12. Dhul Hijja (pe Thw al-Hijjah) دل هيجا

## [kemmañ] Anvioù deizioù ar sizhun

Diwallit, en arabeg e krog ar sizhun d'ar Sul.

- yaum al-ahad يوم الأحد (deiz kentañ, Sul)
- yaum al-ithnayna يوم الإثنين (eil deiz, Lun)
- yaum ath-thalatha' يوم الثُّلَاثاء (trede deiz, Meurzh)
- yaum al-arba`a' يوم الأَرْبعاء (pevare deiz, Merc'her)
- yaum al-khamis يوم الخَمِيس (pempvet deiz, Yaou)
- yaum al-jum`a يوم الجُمْعَة (deiz ar bodad, Gwener)
- yaum as-sabt يوم السَّبْت (Sadorn)

Diforc’hioù bihan pe vihanoc’h a zo etre ar broioù muzulman. Disheñvel eo an deiziadur implijet er broioù arabek hag er broioù muzulman all (Indonezia, Iran…). Abalamour d’an diforc’hioù-se e c’hell bezañ disheñvel deiziadoù ar gouelioù dre ar bed muzulman.

An 30 a viz Here 2006 eo ar 7 Shawwal 1427 AH.
1 MuHarram (deiz kentañ ar bloaz) 1428 AH a vo d’an 20 a viz Genver 2007.

## [kemmañ] Liammoù diavaez

- (fr) An deiziadur muzulman
- (de) Penaos tremen eus an deiziadur muzulman d'an deiziadur gregorian
- (ar) (fr), (en) Deiziadoù gouelioù

Adtapet diwar "http://br.wikipedia.org../../../d/e/i/Deiziadur_muzulman.html"

Rummadoù ar bajenn: Islam | Deiziadur

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- العربية
- Azərbaycan
- Български
- বাংলা
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Furlan
- Galego
- עברית
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- 한국어
- Kurdî / كوردي
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Slovenščina
- Svenska
- Kiswahili
- ไทย
- Türkçe
- Tatarça
- Українська
- 中文